פקודת המועצות המקומיות, 1941

# חוק עזר לבאקה אל גרביה בדבר בית מטבחיים

בתוקף סמכותה לפי סעיף 9 לפקודת המועצות המקומיות, 1941[[1]](#footnote-1), מתקינה המועצה המקומית באקה אל גרבייה חוק עזר זה:

## הגדרות

1. בחוק עזר זה -

"בית מטבחיים" -בית המטבחיים של המועצה;

"בהמה" -גמל, חזיר, פר, פרה, עגל, עגלה, מריא, כבש, טלה, עז או גדי;

"בהמה שחוטה" -לרבות חלק מבהמה שחוטה;

"נבלה" -לענין בהמה - לרבות חלק מנבלה;

"המועצה" -המועצה המקומית באקה אל גרבייה;

"ראש המועצה" -לרבות אדם שראש המועצה העביר אליו בכתב את סמכויותיו לפי חוק עזר זה, כולן או מקצתן;

"רופא ממשלתי" -כמשמעותו בפקודת בריאות העם, 1940[[2]](#footnote-2);

"הרופא הוטרינרי" -הרופע הוטרינרי של המועצה.

## החזקת בית מטבחיים

**2. לא** יחזיק אדם - למעט המועצה - בית מטבחיים ולא ינהלו בתחום המועצה.

## שחיטה בבית המטבחיים

**3.**

1. לא ישחט אדם בהמה ולא יפשיט אותה בתחום המועצה, אלא בבית המטבחיים המוחזק או המתנהל על ידי המועצה.
2. לא ישחט אדם בהמה ולא יפשוט אותה בבית המטבחיים אלא אם -
3. מלאו לו 16 שנה;
4. אינו נגוע במחלה מידבקת.

## בדיקת בהמה

**4.**  בהמה שהובאה לבית המטבחיים לשחיטה, תיבדק על-ידי הרופא הוטרינרי לפני קבלתה לבית המטבחיים ואם נמצאה בלתי ראויה לשחיטה יאסור את שחיטתה וינהג בה כפי שייראה לו. הוצאות סילוק הבהמה מבית המטבחיים או כל טיפול בה יחולו על המביא לשחיטה ועל בעליה, על שניהם יחד ועל כל אחד מהם לחוד.

## בדיקת בהמה לאחר שחיטה

**5.**  בהמה שחוטה שנמצאה לא ראויה למאכל אדם, רשאי הרופא הוטרינרי לצוות שהיא תוחרם וייעשה בה כפי שיורה.

## פיצויים

**6.**  לא ישולמו פיצויים בעד בהמה שחוטה, שהרופא הוטרינרי ציווה לנהוג לגביה לפי סעיף 5.

## ביתור

**7.**  לא יבתר אדם בהמה שחוטה או נבלה בתוך בית המטבחיים בלי רשות מאת הרופא הוטרינרי.

## בהמה שהובאה מחוץ לארץ

**8.** לא יכניס אדם לדירי הבקר של בית המטבחיים בהמה שהובאה מחוץ לארץ, אלא אם כן מסר בעל הבהמה הודעה על כך לרופא הוטרינרי לפחות ארבעים ושמונה שעות מראש וקיבל ממנו רשות להכניסה.

## מוצא הבהמה

**9.**  המביא בהמה לבית המטבחיים לשחיטה, חייב להודיע לרופא הוטרינרי את שם הרפת או המקום משם הובאה.

## החזקת בהמה וקשירתה

**10.**  בהמה שהובאה לשחיטה תוחזק בדירי בית המטבחיים על אחריות בעליה, שחייב לדאוג שהיא תהיה קשורה יפה.

## הוצאת בהמה ברשות הרופא

**11.**  לא יוציא אדם, ולא יגרום ולא יתיר שתוצא מבית המטבחיים בלי רשות מאת הרופא הוטרינרי או מאת אדם שהורשה בכתב על ידיו -

* 1. בהמה שהובאה לשחיטה לאותו בית המטבחיים;
  2. בהמה שחוטה לפני שתסתיים הבדיקה הסופית ולפני שהוטבעה עליה החותמת הרשמית של בית המטבחיים.

## רכב להובלת בהמה

**12.**  לא ישתמש אדם להובלת בהמה שחוטה או נבלה מבית המטבחיים אלא ברכב שנתאשר על ידי הרופא הוטרינרי.

## חובת ציות להוראות

**13.**  כל אדם המביא בהמה לבית המטבחיים חייב לציית להוראות ראש המועצה בכל הנוגע לשמירה על הסדר במקום.

## מעטה קבוע לנכנסים לבית המטבחיים

**14.**

1. אדם הנכנס לבית המטבחיים או הנמצא בתוכו ילבש, לפי דרישת הרופא הוטרינרי, מעטה נקי עומד בפני מים, לפי דוגמה שאושרה על ידי הרופא הוטרינרי, או נעלי גומי, או מעטה וגם נעלי גומי, ויכבס את המעטה ואת נעלי הגומי במקום, בזמן ובאופן שיקבע הרופא הוטרינרי.
2. לא יצא אדם את בית המטבחיים לפני שפשט את המעטה ונעלי הגומי.

## אגרת בית המטבחיים

**15.**  המביא בהמה לבית המטבחיים ישלם למועצה בעד כל שירות מן השירותים הנעשים בבית המטבחיים אגרה בשיעור המפורט בתוספת ואפילו אם השתמש הרופא הוטרינרי לגבי הבהמה בסמכותו לפי סעיף 5.

## ענשים

**16.**  העובר על הוראה מהוראות חוק עזר זה, דינו - קנס 2500 לירות[[3]](#footnote-3).

## תחילה

**17.**  תחילתו של חוק עזר זה היא ביום כ"ג בניסן תשי"ט )1 במאי 1959(.

## השם

**18.** לחוק עזר זה ייקרא "חוק עזר לבאקה אל-גרבייה )בית המטבחיים(, תש"ך1960-".

## תוספת

)סעיף 15(

|  |  |
| --- | --- |
| השירות | האגרה בשקלים לכל ראש |
| 1. בעד שחיטה בידי המועצה לרבות בדיקה בידי הרופא הוטרינרי לפני השחיטה ולאחריה - |  |
| בקר - |  |
| עד גיל שנה | 100 |
| למעלה משנה | 150 |
| צאן - |  |
| עד גיל שנה | 20 |
| למעלה משנה | 25 |
| גמלים - |  |
| עד גיל שנה | 75 |
| למעלה משנה | 110 |
| 1. בעד בדיקה בלבד בידי הרופא הוטרינרי לפני השחיטה ולאחריה - |  |
| בקר | 125 |
| צאן - כבשים | 17.50 |
| עזים - |  |
| עד גיל שנה | 12.50 |
| למעלה משנה | 15 |
| גמלים | 100 |
| 1. בעד הסגר ושימוש במים - |  |
| בקר | 75 |
| צאן - כבשים | 12.50 |
| עזים - |  |
| עד גיל שנה | 7.50 |
| למעלה משנה | 10 |
| גמלים - |  |
| עד גיל שנה | 50 |
| למעלה משנה | 75 |
| 1. בעד ביעור - |  |
| בקר - |  |
| עד גיל שנה | 75 |
| למעלה משנה | 112.50 |
| צאן - |  |
| עד גיל שנה | 15 |
| למעלה משנה | 22.50 |
| גמלים - |  |
| עד גיל שנה | 45 |
| למעלה משנה | 57.50 |

נתאשר.

כ"ו בתשרי תש"ך )28 באוקטובר 1959(

ישראל בר-יהודה

שר הפנים

זכי עבדאללה עוויסאת

ראש המועצה המקומית

באקה אל גרבייה

1. ע"ר 1941, תוס' 1, מס' 1194, עמ' 119. [↑](#footnote-ref-1)
2. ע"ר 1940, תוס' 1, מס' 1065, עמ' 101. [↑](#footnote-ref-2)
3. ק"ת-תש"ם 87, התשמ"א, עמ' 1565. [↑](#footnote-ref-3)